text: Julen udskyder skilsmisser og flytninger
  17 december 2013 kl. 06.44
  De seneste tre år har der været flest flytninger i januar og færrest i december.
  Det viser tal fra ServiceByen.dk.
  Forklaringen er, ifølge flyttefirmaer og brugere af hjemmesiden, julestressen i december måned, der får forholdene til at gå i stykker og folk til at flytte fra hinanden i januar.
  Opgørelsen, som ServiceByen.dk har lavet siden 2010, viser, at der hvert år er flest flytninger i januar måned. Og færrest i december. Sidste år 13,6 procent af alle flytninger i 2012 skete i januar, mens kun 2,1 procent af flytningerne skete i december.
  Mette Haulund, der er coach og stifter af virksomheden Institut for Krisehåndtering, forklarer, hvordan det hænger sammen.
  - Man bliver sammen, fordi man ikke vil ødelægge julen. Det kan man ikke gøre for børnenes skyld. Så man indfører våbenhvile. Og når man så finder ud af, at intet er bedre, når julen og nytåret er overstået, så brister forholdet, forklarer hun i en pressemeddelelse.
  